
Qeveria e Kosovës ka pranuar shumën prej 14.3 milionë euro që është financuar nga Grupi i Bankës Botërore për Projektin e Konkurrencës dhe Gatishmërisë për Eksport (PKGE). Nën-komponenta 1.2 e PKGE- Mbështetje bizneseve për përmirësimin e cilësisë së produkteve dhe gatishmërinë për eksport – përfshinë 2.8 milion euro financim për Programin për Koordinim të Granteve (Matching Grants Program). Qëllimi i PKG është të mbështesë ndërmarrjet e vogla dhe të mesme (NVM-të) me potencial të eksportit (i) të përmbushin kërkesat për zbatimin e standardeve dhe konformitetit të produktit të kërkuar për tregjet e eksportit, (ii) të rrisë aftësitë për gatishmërinë e eksportit, dhe (iii) të fitoj qasje në Shërbimet e Zhvillimit të Biznesit.
Programi për Koordinim të Granteve do të menaxhohet dhe zbatohet nga Agjencia për Investime dhe Përkrahjen e Ndërmarrjeve në Kosovë  (KIESA) në kuadër të Ministrisë së Tregtisë dhe Industrisë (MTI). KIESA do të krijojë Njësinë e Menaxhimit të Granteve, përgjegjëse për menaxhimin, zbatimin dhe mbikëqyrjen e PKG-së. Kjo njësi do t'u ofrojë aplikantëve të mundshëm informata relevante në lidhje me parimet e zbatimit të Programit për Koordinim të Granteve, procedurat e aplikimit, kriteret e përzgjedhjes; kushtet e financimit, dhe planet e monitorimit dhe vlerësimit (M dhe V). 
Objektivi kryesor i kësaj detyre është që të ndihmojë KIESA-n në menaxhimin e procesit të monitorimit dhe vlerësimit të nën-komponentit të Programit për Koordinim të Granteve të PKGE-së.

Detyrat dhe përgjegjësitë:
Zyrtari për Monitorim dhe Vlerësim do të jetë përgjegjës për këto detyra:
· Asistencë specialistit të menaxhimit financiar të NjKP-së për aspektet financiare dhe M dhe V të komponentit të PKG-së;
· Vlerësimi i dokumenteve financiare të marra nga ofruesit e shërbimeve dhe përgatitja e tyre për pagesë; 
· Asistencë për përfituesit e PKG-së dhe ofruesit e shërbimeve për çështjet financiare dhe M & V; 
· Asistencë në verifikimin e faturave dhe dokumenteve të tjera përkatëse të marra nga përfituesit e PKG-së, sipas kërkesave të MOP (POM); 
· Sigurimi i grumbullimit dhe analizës së të dhënave, monitorimi i aktiviteteve për treguesit e projektit, vlerësimi i proceseve dhe performancës së zbatimit dhe shpërndarja e rezultateve të monitorimit dhe vlerësimit; 
· Zhvillon një plan të M & V për funksionet e projektit bazuar në rezultatet dhe kornizën e riskut të hartuar si pjesë e Dokumentit të Vlerësimit të Projekteve të Bankës Botërore;
· Identifikon burimet e të dhënave, metodave të grumbullimit, përgjegjësive, shpeshtësive të grumbullimit të të dhënave për të gjithë treguesit  e matricës së rezultateve të projektit;
· Grumbullon të dhëna të nevojshme për të gjithë treguesit e matricave të rezultateve të projektit dhe përcjell përparimin e bërë kundrejt objektivave të dakorduara në përputhje me planin dhe raportin e M dhe V;
· Rishikon cilësinë ose siguron kontrollin e cilësisë së burimeve ekzistuese të të dhënave, metodat e grumbullimit të të dhënave të reja dhe shkallën në të cilën do të sigurojnë një bazë për matjen e treguesve;
· Shënjon rreziqet ose sfidat e mundshme që dalin nga monitorimi i informacionit;
· Koordinon procesin e M dhe V për të gjitha aktivitetet e PKGE-së të ndërmarra nga Ministria e Tregtisë dhe Industrisë dhe ndër të tjera në skemën për koordinim të granteve të zbatuara nga MTI dhe ofrimin e raporteve tremujore mbi procesin e aplikimit dhe disbursimeve;
· Ofron MTI-së informata kthyese dhe këshilla për Programin për Koordinim të Granteve;
· Ruan dhe përditëson kuadrin e M dhe V për kërkesat e raportimit të Bankës Botërore për Projektin e  Konkurrencës dhe Gatishmërisë për Eksport; 
· Detyra shtesë që duhet të kryhen sipas nevojës për të përmbushur objektivat dhe detyrat e kërkuara nga menaxhmenti i KIESA-s dhe mbikëqyrësi i drejtpërdrejtë.
· Raporton Menaxherit të Granteve, Shefit të KIESA dhe Sekretarit të Përgjithshëm të MTI-së.
· Detyrat sipas manualit të Granteve.

KOHËZGJATJA E AFATI I PAGESËS 
[bookmark: _Toc144299906]Konsulenti do të punojë me kohë të plotë. Kontrata do të jetë tre (3) vjeçare.
Kohëzgjatja e kontratës do t'i nënshtrohet performancës së kënaqshme të dakorduar gjatë një vlerësimi zyrtar të planifikuar në fund të çdo viti. KIESA ose konsulenti mund të anulojë kontratën e konsulentit duke dhënë njoftimin prej së paku 30 ditëve. Konsulenti do të mbajë të dhëna të sakta për kohën e shpenzuar në Projekt dhe shpenzimet e tij / saj (siç është autorizuar në kontratë). Klienti do të sigurojë hapësirë për zyre dhe pajisje të nevojshme për të kryer detyrat e caktuara.

KUALIFIKIMET 
· Diplomë Bachelor në ekonomi, inxhinieri, shkenca shoqërore ose të fushës së ngjashme.
· Minimum 2 vjet përvojë pune në aspektet e M dhe V, të dëshmuar me letër referim.
· Njohuritë themelore rreth organizatave ndërkombëtare do të jenë një avantazh i shtuar.
· Aftësi për të punuar në mënyrë të pavarur, nën presion të afateve kohore dhe në një mjedis ekipor.
· Të orientuar në detaje dhe i/e organizuar shumë mirë, me një qasje proaktive.
· Njohuri rreth mediave dhe / ose ndryshimeve sociale, Monitorim dhe vlerësim.
· Aftësi të forta analitike dhe kuptueshmëri e mirë e një sërë metodash të M dhe V.
· Shkathtësi të shkëlqyera analitike dhe komunikuese me gojë dhe me shkrim të gjuhës shqipe dhe angleze (gjuha serbe është po ashtu e preferueshme).
· Aftësi për t'u organizuar mirë si dhe mësuar sisteme dhe procedura komplekse shpejt.
· Shkathtësi kompjuterike dhe media sociale, njohuri të shkëlqyer të MS Office dhe internetit.
· Të jetë në gjendje të udhëtoj në tërë Kosovën.

Vëmendja e Konsulentëve të interesuar është tërhequr në paragrafin 1.9 të Udhëzuesit të Bankës Botërore: Përzgjedhja dhe Punësimi i Konsulentëve (në kuadër të Huave të IBRD-së dhe Kredive dhe Granteve IDA) nga Huamarrësit e Bankës Botërore të muajit janar 2011 të rishikuar në korrik 2014 ("Udhëzuesit e Konsulentëve") që përcakton politikën e Bankës Botërore mbi konfliktin e interesit.
Konsulenti do të përzgjidhet në përputhje me Seksionin V, përzgjedhja e Konsulentëve Individualë të përcaktuar në Udhëzuesin për Konsulentët.
Konsulentët individualë të interesuar mund të marrin informacione të mëtejshme në adresën e mëposhtme gjatë orarit të punës: 08:00-16:00 (nga e hëna deri të premten).
Shprehja e interesit duhet të dorëzohet në formë të shkruar ose me e-mail, në adresën e mëposhtme deri më 27 gusht, 2018.
Ministria e Tregtisë dhe Industrisë
Personi kontaktues:Aferdita Selmani
Adresa: Rr."Muharrem Fejza"p.n.Lagjja e Spitalit
10000 Prishtinë/Republika e Kosovës
Email:aferdita.a.selmani@rks-gov.net

